ddrg/super_eurlex huggingface dataset:
Epilepsianfald og andre alvorlige bevidsthedsforstyrrelser udgør en betydelig risiko for færdselssikkerheden, hvis anfaldene indtræffer, medens patienten fører et motorkøretøj.

Epilepsi defineres som en tilstand, hvor en person har haft to eller flere epileptiske anfald inden for et tidsrum på under fem år. Et provokeret epileptisk anfald defineres som et anfald, der skyldes en kendt årsag, som kan undgås.

Personer, der har haft et første eller et enkeltstående anfald eller tab af bevidsthed, bør rådes til at undlade kørsel. Der kræves en specialisterklæring med angivelse af kørselsforbuddets varighed og arten af påkrævet opfølgning.

Det er særdeles vigtigt, at personens specifikke epilepsisyndrom og anfaldstype identificeres, således at der kan foretages en korrekt vurdering af kørselssikkerheden (herunder risikoen for yderligere anfald) og iværksættes en hensigtsmæssig terapi. Dette bør overlades til en neurolog.
Minimumsværdi af Brix-grader for rekonstitueret frugtsaft og rekonstitueret frugtpuré

Hvis saft fremstillet af koncentrat stammer fra en frugt, der ikke er nævnt i ovenstående liste, skal minimums-Brix-niveauet for den rekonstituerede saft være Brix-værdien for den oprindelige saft fra den frugt, der er anvendt til fremstilling af koncentratet. For produkter med en asterisk (*), som er fremstillet som saft, bestemmes en mindste relativ densitet i forhold til vand ved 20/20 °C. For produkter med to asterisker (**), som er fremstillet som puré, bestemmes kun en ukorrigeret minimums-Brix-værdi (uden korrektion for syre). For solbær, guava, mango og passionsfrugt gælder minimums-Brix-gradværdierne kun for rekonstitueret frugtsaft og rekonstitueret frugtpuré, der er fremstillet i Fællesskabet.«
(1)

Kommissionens direktiv 2003/90/EF (3) og 2003/91/EF (4) blev vedtaget for at sikre, at de sorter, som medlemsstaterne optager i deres nationale sortslister, er i overensstemmelse med de vejledende principper, der er fastsat af EF-Sortsmyndigheden, for så vidt angår kendetegn, som afprøvningen mindst skal omfatte, og mindstekrav til afprøvning af sorterne, i det omfang der er fastsat sådanne vejledende principper. For de øvrige sorter gælder det i henhold til direktiverne, at de vejledende principper fra Den Internationale Union for Beskyttelse af Plantenyheder (UPOV) skal anvendes.
2.1.5.

Betegnelse for og identificering af symboler Figur 1 Betjeningsorgan for forlygter — fjernlys Kontrollampens farve: blå Figur 2 Betjeningsorgan for forlygter — nærlys Kontrollampens farve: grøn Figur 3 Retningsviserblinklys Anmærkning: Hvis der er særskilte kontrollamper for venstre og højre retningsviserblinklys, kan de to pile tillige benyttes hver for sig. Kontrollampens farve: grøn Figur 4 Havariblinklys Mulighed for enten at anvende: — hosstående identificeringssymbol kontrollampens farve: rød eller — at lade indikatorerne for retningsviserblink (de to pile i figur 3) være i funktion samtidig. Figur 5 Manuel choker Kontrollampens farve: gul Figur 6 Lydsignalapparat Figur 7 Brændstofniveau Kontrollampens farve: gul Figur 8 Kølevæsketemperatur Kontrollampens farve: rød Figur 9 Ladeindikator Kontrollampens farve: rød Figur 10 Olietryk Kontrollampens farve: rød Figur 11 Tågeforlygte (3) Kontrollampens farve: grøn Figur 12 Tågebaglygte (3) Kontrollampens farve: gul Figur 13 Betjeningsorgan for motortænding eller standsning i stillingen »udkoblet« Figur 14 Betjeningsorgan for motortænding eller standsning i stillingen »indkoblet« Figur 15 Lysafbryder Kontrollampens farve: grøn Figur 16 Sidemarkeringslys Anmærkning: Hvis der ikke er særskilt betjeningsorgan, kan dette være identificeret med symbolet i figur 15. Kontrollampens farve: grøn Figur 17 Indikator for frigear Kontrollampens farve: grøn Figur 18 Selvstarter (1) Denne flade kan være udfyldt med farve. (2) Den mørke del af dette symbol kan erstattes med symbolets omrids; i så fald skal de dele, som på tegningen er hvide, være af mørk farve. (3) Hvis der benyttes samme betjeningsorgan for tågeforlygter og tågebaglygter, skal der som symbol anvendes det, der er benævnt »tågeforlygte«.
(undtagen for produkter, som indeholder mere end ét aktivt stof — her er fristen for overholdelse af artikel 16, stk. 3, den frist, der fastsættes i den sidste af beslutningerne om optagelse angående dets aktive stof)

»23

boroxid

dibortrioxid EF-nr.: 215-125-8 CAS-nr.: 1303-86-2

975 g/kg

1. september 2011

31. august 2013

31. august 2021

8
(5)

Undersøgelserne viser, at biocidholdige produkter, som anvendes som rodenticider, og som indeholder chlorophacinon, kan forventes ikke at udgøre en risiko for mennesker, når der ses bort fra utilsigtede hændelser, der involverer børn. Der er konstateret en risiko for dyr uden for målgruppen. For indeværende betragtes chlorophacinon imidlertid som afgørende for sundheds- og hygiejneforholdene. Det er derfor berettiget at optage chlorophacinon i bilag I for at sikre, at der i alle medlemsstater kan gives, ændres eller tilbagekaldes godkendelser af biocidholdige produkter, der anvendes som rodenticider og indeholder chlorophacinon, i overensstemmelse med artikel 16, stk. 3, i direktiv 98/8/EF.
(2)

Direktiv 79/532/EØF er et af særdirektiverne i EF-typegodkendelsesordningen fastsat i Rådets direktiv 74/150/EØF af 4. marts 1974 om tilnærmelse af medlemsstaternes lovgivning vedrørende visse dele og specifikationer for landbrugs- og skovbrugshjultraktorer, der er erstattet af Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer (5), og det fastsætter de tekniske forskrifter for konstruktion og fremstilling af landbrugs- og skovbrugstraktorer med hensyn til lygter og lyssignaler. Disse tekniske forskrifter vedrører en tilnærmelse af medlemsstaternes lovgivning, så der for alle traktortyper kan anvendes den procedure for EF-typegodkendelse, som er omhandlet i direktiv 2003/37/EF. Bestemmelserne i direktiv 2003/37/EF om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer, finder derfor også anvendelse på nærværende direktiv.
(undtagen for produkter, som indeholder mere end ét aktivt stof — her er fristen for overholdelse af artikel 16, stk. 3, den frist, der fastsættes i den sidste af beslutningerne om optagelse angående dets aktive stof)

»20

aluminiumphosphid, der frigiver phosphin

aluminiumphosphid EF-nr.: 244-088-0 CAS-nr. 20859-73-8

830 g/kg

1. september 2011

31. august 2013

31. august 2021

14
(3)

Det indebærer ingen ændringer af maksimalgrænseværdierne for uorganisk arsen, at man hæver maksimalgrænseværdierne for det samlede arsenindhold i foderstoffer, der er fremstillet ved forarbejdning af fisk eller andre havdyr, og i foderstoffer til fisk. Da arsens potentielle skadelige virkninger for dyrs og mennesker sundhed bestemmes af den uorganiske bestanddel i et givet foderstof eller fødevareprodukt, og blandinger indeholdende organisk arsen viser en meget lav potentiel toksicitet (2), har de hævede maksimalgrænseværdier for det samlede arsenindhold ikke betydning for beskyttelsen af dyresundheden og folkesundheden.
(4)

I punkt 7.3 i bilag I til direktiv 2004/22/EF fastsættes der for instrumenter til forbrugsmåling en generel beskyttelse mod fejl med urimelig skævhed uden for måleområdet. Erfaringen har imidlertid vist, at for at sikre, at måleinstrumenter ikke udnytter den maksimale tilladelige fejl og systematisk favoriserer en bestemt part i en transaktion, er det nødvendigt også at kræve beskyttelse mod fejl med urimelig skævhed inden for disse instrumenters måleområde.
(6)

Europa-Kommissionen har anmodet Det Europæiske Center for Forebyggelse af og Kontrol med Sygdomme (ECDC) om at foretage en risikovurdering af en midlertidig reduktion af udelukkelsesperioden for donorer efter helbredelse for en influenzalignende episode i forbindelse med influenza A (H1N1)-pandemien. Det konkluderedes i vurderingen, der blev fremlagt den 9. oktober 2009, at der er en meget lille forhøjet risiko for såvel donorer som patienter, hvis udelukkelsesperioden reduceres til 7 dage, og at den forhøjede risiko under alle omstændigheder forventes at blive mere end opvejet af risikoen for mangel på blod.
Efter artikel 8 indsættes følgende artikler:

»Artikel 8a

Sanktioner over for fysiske personer

Hver medlemsstat træffer de nødvendige foranstaltninger for at sikre, at de i artikel 5a, stk. 1 og 3, og artikel 5b omhandlede handlinger kan straffes med strafferetlige sanktioner, der er effektive, står i et rimeligt forhold til den strafbare handling og har afskrækkende virkning.

Artikel 8b

Juridiske personers ansvar

1. Hver medlemsstat træffer de nødvendige foranstaltninger for at sikre, at juridiske personer kan drages til ansvar for de i artikel 5a, stk. 1 og 3, og artikel 5b omhandlede strafbare handlinger, der til deres fordel er begået af en fysisk person, der handler enten individuelt eller som medlem af et organ under den juridiske person, og som har en ledende stilling inden for den juridiske persons struktur, på grundlag af:

a) beføjelse til at repræsentere den juridiske person

b) beføjelse til at træffe beslutninger på den juridiske persons vegne eller

c) beføjelse til at udøve intern kontrol.

2. Hver medlemsstat sikrer endvidere, at en juridisk person kan drages til ansvar, når manglende tilsyn eller kontrol fra en fysisk persons side, jf. stk. 1, har gjort det muligt for en fysisk person, der er underlagt den juridiske persons myndighed, at begå en af de i artikel 5a, stk. 1 og 3, og artikel 5b omhandlede strafbare handlinger til fordel for den juridiske person.

3. Juridiske personers ansvar i henhold til stk. 1 og 2 udelukker ikke strafferetlig forfølgning af fysiske personer, der begår, tilskynder eller medvirker til de i artikel 5a, stk. 1 og 3, og artikel 5b omhandlede strafbare handlinger.

Artikel 8c

Sanktioner over for juridiske personer

Hver medlemsstat træffer de nødvendige foranstaltninger for at sikre, at en juridisk person, der drages til ansvar i henhold til artikel 8b, kan straffes med sanktioner, der er effektive, står i et rimeligt forhold til overtrædelsen og har afskrækkende virkning.«
(4)

For at bidrage til opfyldelsen af målsætningerne for det indre marked og Kommissionens meddelelse af 1. juni 2005»i2010-initiativet — Et europæisk informationssamfund som middel til vækst og beskæftigelse«, samtidig med at adgangen til GSM for brugere i hele Europa bevares, og for at maksimere konkurrencen ved at tilbyde brugerne et bredt udvalg af tjenester og teknologier bør anvendelsen af 900 MHz-båndet åbnes for andre teknologier med henblik på tilvejebringelse af nye kompatible og avancerede fælleseuropæiske tjenester, der kan fungere side om side med GSM.
1.12.

Indbygget togkontrol- og signaludstyr Alt indbygget udstyr, som er nødvendigt for at opretholde sikkerheden og for at styre og kontrollere togbevægelserne for tog, der har tilladelse til at køre på nettet, samt dette udstyrs påvirkninger af jernbanesystemets jordbaserede del
(4)

For øjeblikket er bestemmelserne vedrørende stofferne p-Phenylendiamin (PPD) og toluen-2,5-diamin (PTD) opført under punkt 8 og 9 i del 1 i bilag III til Rådets direktiv 76/768/EØF. Komitéen klassificerede disse stoffer som yderst sensibiliserende og fastslog, at de i vidt omfang bidrager til forekomsten af hudallergier over for hårfarvningsmidler blandt forbrugerne. Det kan stadig vare en rum tid, inden risikovurderingen af de forelagte supplerende data om PPD og PTD og de endelige beslutninger truffet af komitéen om sikkerheden af disse stoffer foreligger. Som en forsigtighedsforanstaltning og for at mindske risikoen for allergi over for hårfarvningsmidler blandt forbrugerne bør de højest tilladte koncentrationer af PPD og PTD straks nedsættes til det niveau, som industrien har forelagt sikkerhedsdokumentation for.
(2)

Den Videnskabelige Komité for Forbrugsvarer, nu Den Videnskabelige Komité for Forbrugersikkerhed (i det følgende benævnt »komitéen«) (2), erklærede i sin udtalelse SCCP/0882/08, at den højest tilladte koncentration på 0,15 % (1 500 F- ppm) fluorid ifølge den foreliggende videnskabelige dokumentation ikke udgør et sikkerhedsproblem, når det anvendes af børn under seks år. De anvendte data hidrørte fra undersøgelser, der primært vedrørte natriumfluorid.
(5)

Kommissionen har i overensstemmelse med artikel 16, stk. 2, i direktiv 98/8/EF to år inden det tiårige arbejdsprograms afslutning forelagt en beretning om de hidtidige fremskridt under arbejdsprogrammet. Beretningen viser, at undersøgelsen af et betydeligt antal aktive stoffer forventes ikke at blive afsluttet inden den 14. maj 2010. Selv for de aktive stoffer, som optages på positivlisten fastsat i direktiv 98/8/EF ved beslutning, der vedtages inden den 14. maj 2010, har medlemsstaterne brug for en vis tid til dels at gennemføre den relevante lovgivning, dels at give, tilbagekalde eller ændre godkendelser for de relevante produkter, så de kommer i overensstemmelse med de harmoniserede bestemmelser i direktiv 98/8/EF. Der er alvorlig fare for, at der, når de nationale regler ikke længere gælder ved udløbet af overgangsperioden den 14. maj 2010, endnu ikke er vedtaget harmoniserede regler. Derfor anses en forlængelse af det tiårige arbejdsprogram for nødvendig, således at undersøgelsen af alle de aktive stoffer, der er anmeldt til vurdering, kan fuldføres.
I artikel 6 tilføjes følgende stykker:

»Ethvert af de fusionerende selskaber fritages fra det krav om offentliggørelse, som er fastlagt i artikel 3 i direktiv 68/151/EØF, hvis selskabet i en sammenhængende periode, der begynder mindst en måned før den dag, der er fastsat for den generalforsamling, hvor der skal træffes afgørelse om fusionsplanen, og slutter tidligst ved generalforsamlingens afslutning, gør en sådan fusionsplan gratis tilgængelig for offentligheden på sit websted. Medlemsstaterne underlægger ikke denne fritagelse andre krav eller bindinger end dem, der er nødvendige for at garantere webstedets sikkerhed og dokumenternes ægthed, og kan kun pålægge sådanne krav eller bindinger i det omfang, de er proportionale for at nå disse mål.

Uanset stk. 2 kan medlemsstaterne kræve, at offentliggørelse skal ske via den centrale elektroniske platform, der henvises til i artikel 3, stk. 4, i direktiv 68/151/EØF. Medlemsstaterne kan alternativt kræve, at en sådan offentliggørelse sker på et andet websted, der er udpeget af medlemsstaterne til dette formål. Hvis medlemsstaterne gør brug af en af disse muligheder, skal de sikre, at selskaberne ikke pålægges et specifikt gebyr for en sådan offentliggørelse.

Anvendes et andet websted end den centrale elektroniske platform, offentliggøres en reference, der giver adgang til dette websted, på den centrale elektroniske platform mindst en måned inden den dag, der er fastsat for generalforsamlingen. Referencen angiver også datoen for offentliggørelsen af fusionsplanen på webstedet og er gratis tilgængelig for offentligheden. Selskaberne pålægges ikke et specifikt gebyr for en sådan offentliggørelse.

Forbuddet mod at pålægge selskaberne et specifikt gebyr for en offentliggørelse, jf. stk. 3 og 4, berører ikke medlemsstaternes mulighed for at overvælte omkostningerne i forbindelse med den centrale elektroniske platform på selskaberne.

Medlemsstaterne kan kræve, at selskaberne bibeholder oplysningerne på deres websted i en specifik periode efter generalforsamlingen, eller i givet fald på den elektroniske platform eller det andet websted, som de pågældende medlemsstater har udpeget. Medlemsstaterne kan fastsætte konsekvenserne af en midlertidig afbrydelse af adgangen til webstedet eller til den centrale elektroniske platform som følge af tekniske eller andre årsager.«
Traktoren anbringes således i forhold til klodsen, at denne vil ramme førerværnet, når slagfladen og ophængskæden er i en vinkel på 20° med lodret, medmindre førerværnet på grund af hældning i slagpunktet har en større vinkel med lodret. I dette tilfælde indstilles klodsens slagflade ved hjælp af ekstra ophæng således, at den er parallel med førerværnets hældning i slagpunktet på tidspunktet for største deformation, og ophængskæden fortsat danner en vinkel på 20° med lodret. Der bør træffes foranstaltninger til, at klodsens tilbøjelighed til at dreje omkring slagpunktet reduceres. Faldhøjden indstilles således, at tyngdepunktet går gennem slagpunktet.

Slagpunktet er den del af førerværnet, som må formodes at ramme jorden først ved et stejlingsuheld, og er normalt den øverste kant. Klodsens tyngdepunkt skal være beliggende i en afstand af 1/6 af førerværnets bredde foroven inden for et lodret plan, som er parallelt med traktorens længdeplan, og som går gennem førerværnets yderste øvre punkt.

Dersom der på førerværnets bagende findes en runding, som begynder i en større afstand fra det lodrette plan, skal slaget ramme det punkt, hvor rundingens tangent er vinkelret på traktorens længdesymmetriplan (se figur 9 i bilag IV).

Dersom en fremspringende del udgør et uegnet areal for klodsen, fastgøres der til denne del en stålplade af passende tykkelse og bredde og af en længde på ca. 300 mm på en sådan måde, at førerværnets styrke ikke påvirkes heraf.
i)

Punkt 1.2 affattes således: »2. bomuld (5), elastolefin (47) og melamin (48). Konstateres tilstedeværelsen af modalfibre, skal der udføres et for-forsøg, for at undersøge, om de er opløselige i reagenset. Denne metode kan ikke anvendes for blandinger, i hvilke bomulden er forandret ved et for stærkt kemisk angreb, eller såfremt viskose- eller cuprofibrene ikke mere er fuldt opløselige på grund af tilstedeværelsen af visse farvestoffer eller appreturmidler, der ikke har kunnet fjernes fuldstændigt.«
Afsnit V, kapitel 1, afdeling 4, affattes således:

»Afdeling 4

Levering af gas gennem et naturgassystem, af elektricitet og af varme eller kulde gennem varme- og kuldenet

Artikel 38

1. I tilfælde, hvor der leveres gas gennem et naturgassystem beliggende på Fællesskabets område eller ethvert net, der er forbundet med et sådant system, hvor der leveres elektricitet, eller hvor der leveres varme eller kulde gennem varme- eller kuldenet til en afgiftspligtig videreforhandler, anses leveringsstedet for at være det sted, hvor den afgiftspligtige videreforhandler har etableret hjemstedet for sin økonomiske virksomhed eller har et fast forretningssted, for hvilket varerne leveres, eller i mangel af et sådant hjemsted eller et sådant forretningssted det sted, hvor han har sin bopæl eller sit sædvanlige opholdssted.

2. Ved anvendelsen af stk. 1 forstås ved »afgiftspligtig videreforhandler« en afgiftspligtig person, hvis hovedbeskæftigelse i forbindelse med køb af gas, elektricitet, varme eller kulde er at videresælge disse produkter, og hvis eget forbrug af disse produkter er ubetydeligt.

Artikel 39

I tilfælde, hvor der leveres gas gennem et naturgassystem beliggende på Fællesskabets område eller ethvert net, der er forbundet med et sådant system, hvor der leveres elektricitet, eller hvor der leveres varme eller kulde gennem varme- eller kuldenet, og hvor en sådan levering ikke er omfattet af artikel 38, anses leveringsstedet for at være det sted, hvor kunden rent faktisk anvender og forbruger varen.

Hvis al eller en del af gassen, elektriciteten eller varmen eller kulden reelt ikke forbruges af kunden, anses disse ikke-forbrugte varer for at være anvendt og forbrugt det sted, hvor kunden har etableret hjemstedet for sin økonomiske virksomhed eller har et fast forretningssted, for hvilket varen er leveret. I mangel af et sådant hjemsted eller fast forretningssted anses kunden for at have anvendt og forbrugt varen det sted, hvor vedkommende har sin bopæl eller sit sædvanlige opholdssted.«
(2)

Den Europæiske Fødevaresikkerhedsautoritet (EFSA) har evalueret sikkerheden ved neotam som sødestof og smagsforstærker og afgav udtalelse herom den 27. september 2007 (3). Efter at have behandlet alle data om stabilitet, nedbrydningsprodukter og toksikologi konkluderede EFSA, at neotam ikke udgør et sikkerhedsproblem i forbindelse med de foreslåede anvendelser som sødestof og smagsforstærker, og EFSA fastsatte det accepterede daglige indtag (ADI) til 0-2 mg/kg legemsvægt/dag. EFSA bemærkede endvidere, at konservative skøn over neotameksponering gennem kosten hos børn og voksne viser, at det er meget usandsynligt, at ADI overskrides ved de foreslåede niveauer for anvendelse.
(1)

Det er for øjeblikket forbudt at anvende stoffet verbena (Lippia citriodora Kunth.) i kosmetiske midler, idet det er opført i bilag II til direktiv 76/768/EØF under løbenummer 450. Forbuddet mod stoffet blev indført på basis af en udtalelse af maj 2000 fra Den Videnskabelige Komité for Kosmetiske Produkter og andre Forbrugsvarer end Levnedsmidler (SCCNFP), der senere blev afløst af Den Videnskabelige Komité for Forbrugsvarer (VKF) ved Kommissionens afgørelse 2004/210/EF (2) og efterfølgende af Den Videnskabelige Komité for Forbrugersikkerhed (VKF) ved Kommissionens afgørelse 2008/721/EF (3). SCCNFP anbefalede forbuddet mod æteriske olier og deres derivater, f.eks. essenser, af verbena (Lippia citriodora Kunth.), når de anvendes som duftbestanddel, på grundlag af stoffets sensibiliserende potentiale.
DEL A

Må kun tillades anvendt som fungicid inden døre i lukkede brusekamre (»drenchers«) efter høst.

DEL B

Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om 2-phenylphenol, særlig tillæg I og II, som færdigbehandlet i Den Stående Komité for Fødevarekæden og Dyresundhed den 27. november 2009.

Ved denne samlede vurdering skal medlemsstaterne være særligt opmærksomme på at indføre en passende affaldsforvaltningspraksis for håndtering af den affaldsopløsning, der resterer efter anvendelse, herunder rensevandet i brusesystemet. Medlemsstater, der tillader udledning af spildevand i kloaksystemet, sørger for, at der foretages en lokal risikovurdering.

De berørte medlemsstater sørger for, at anmelderen forelægger Kommissionen yderligere oplysninger om muligheden for huddepigmentering for arbejdstagere og forbrugere som følge af eventuel eksponering for metabolitten 2-phenylhydroquinon (PHQ) på citrusskal.

De sørger for, at anmelderen forelægger disse undersøgelser for Kommissionen senest den 31. december 2011.

De berørte medlemsstater sørger for, at anmelderen fremlægger yderligere oplysninger til bekræftelse af, at den analysemetode, der anvendes under undersøgelserne for restkoncentrationer, viser de korrekte restkoncentrationer af 2-phenylphenol, PHQ og konjugaterne heraf.

De sørger for, at anmelderen forelægger disse undersøgelser for Kommissionen senest den 31. december 2011.«
(1)

I overensstemmelse med strategien for vurdering af sikkerheden ved stoffer, der anvendes i hårfarvningsmidler, blev det med medlemsstaterne og de berørte parter aftalt, at den 31. december 2007 ville være et passende tidspunkt for indgivelse til Den Videnskabelige Komité for Forbrugersikkerhed (i det følgende benævnt »komitéen«) af videnskabelige data om de reaktionsprodukter, som oxiderende stoffer, der anvendes til hårfarvning, danner på hårbunden, og om forbrugersikkerheden.